SUPER ยืนเป้า COD 1,000 MW ในปี 59 จากสิ้นปีนี้คาดเพิ่มเป็น 500 MW
SUPER ยืนเป้า COD 1,000 MW ในปี 59 จากสิ้นปีนี้คาดเพิ่มเป็น 500 MW
26 ส.ค. 2558

นายจอมทรัพย์ โลจายะ ประธานคณะกรรมการ บริษัท ซุปเปอร์บล็อก จำกัด (มหาชน) หรือ SUPER เปิดเผยว่า บริษัทยังคงยืนยันเป้าหมายในปี 59 โรงไฟฟ้าทั้งหมดในกลุ่มจะมีการจ่ายไฟฟ้าเข้าสู่ระบบ (COD)เพิ่มเป็น 1,000 เมกะวัตต์ เนื่องจากจะมีส่วนที่เข้าไปประมูลจากหน่วยงานราชการ และมาจากการร่วมมือกับพันธมิตร อีกทั้งจะส่งผลให้มีการเติบโตแบบก้าวกระโดดไปจนถึงปี 60 ที่ตั้งเป้าหมาย COD ที่ 2,000 เมกะวัตต์
ในปีนี้บริษัทได้มีการลงนาม PPA และลงนามบันทึกข้อตกลง (MOU) ไปแล้ว 394 เมกะวัตต์ และยังมี MOU ที่ลงนามร่วมกับพันธมิตรประเทศญี่ปุ่นไว้อีก 300 เมกะวัตต์ ก็จะมีการทยอยประกาศ PPA และ COD อย่างต่อเนื่อง
ทั้งนี้ ล่าสุด โรงไฟฟ้าพลังงานแสงอาทิตย์ของ บริษัท เฮลท์ แพลนเน็ท เมเนจเม้นท์ (ประเทศไทย) จำกัด(HPM)ซึ่งเป็นบริษัทย่อยได้ COD ให้กับการไฟฟ้าส่วนภูมิภาค(กฟภ.) กำลังการผลิตไฟฟ้าสูงสุด 8 เมกะวัตต์ ซึ่งโครงการนี้ตั้งอยู่ที่ ต.หนองพยอม อ.ตะพานหิน จ.พิจิตร จ่ายไฟฟ้าเข้าระบบในวันที่ 25 ส.ค.สำหรับการจ่ายไฟฟ้าดังกล่าวเป็นส่วนที่ค้างท่อล็อตแรกของปีนี้มาจากส่วนที่ได้รับสัญญาซื้อขายไฟฟ้า(PPA)เฟสแรก 131.6 เมกะวัตต์          
อย่างไรก็ตาม ภายในเดือน ส.ค.นี้บริษัทมีแผนที่จะ COD ทั้งหมด 3 โครงการ และทยอย COD ต่อเนื่องตลอดเดือน ก.ย.และ ต.ค.ให้มียอด COD อยู่ที่ 139.6 เมกะวัตต์
 